Elize Davies – ’n dogter van Stoffberg
My kinders gelukkig, gesond, veilig en voorspoedig kan wees, en as ek en my man nog sommer baie sakke sout saam kan opeet.
Baie dinge: So heerlik en soet soos roomys; so oneindig kosbaar en skaars soos ’n rare juweel; so broos en moeilik om aan die groei te hou soos ’n eksotiese orgidee.
Ek’s niks as dit nie was …
Vir die onverdiende genade van Bo, en my ouers se aanmoediging en ondersteuning nie.
Soek ek vir myself werk: ek gaan spuit tuin nat, of pak ’n kas reg, of begin met ’n nuwe verhaal.
As ek langs die see stap, of in stilte na die ongerepte veld kyk, of in ’n sonkolletjie in my sagte leunstoel my ma se Bybel sit en lees.
’n Televisie. En sonder onvergenoegde, jaloerse mense. En sonder snobs.
Niks, ek herhaal niks, kom tussen my en my … nie
Karamelsjokolade. Ai, mensdom!
’n Kliphuisie by ’n stil strand.
Ek’s bygelowig oor …
Niks nie. Gelowig, ja, maar bygeloof speel nie ’n rol in my lewe nie.
Daar is so baie pragtige, raaksê Afrikaanse woorde: rondomtalie, bollemakiesie, holderstebolder…
’n Griekse eiland, ’n bootvaart op die Rynrivier, die Kaapse Weskus, Namakwaland in die blomtyd. Enige stil plek − ek is allergies vir malende menigtes.
Sy inhoud is maar karig − ’n paar muntstukke, baie plastiek, en ’n fototjie van my kinders.
Onder die lewendes: my drie seunskinders, wat oor die wye wêreld verspreid is (een in Engeland, een in Duitsland, een in Suid-Korea). Onder die Grotes: Shakespeare (hoe kan enige skrywer so tydloos wees?) Beethoven (hoe kon ’n dowe man sulke hemelse musiek skryf?) en Michaelangelo (hoe kan enige iemand op sy rug lê en steeds so wonderlik skilder?)
Kringe in ’n bos − Dalene Matthee
Swart Pelgrim − FA Venter
Ek gaan nêrens sonder ’n notaboekie nie en krabbel gedurig idees of woorde neer − tydens vervelige vergaderings, in ’n bus op pad werk toe, in ’n tent tydens ’n seevakansie en in ’n vliegtuig op pad Suid-Afrika toe.
Vir my man, wat al veertig jaar aan my sy is en nog steeds net so lief is vir my as veertig jaar gelede.
Nora Roberts, die romanskrywer − dit moet ’n ongelooflike hupstoot vir mens se selfbeeld gee om te dink jy het al meer as ’n miljoen boeke verkoop!
Afrikaners se lagwekkende sêgoed en hulle unieke humorsin − na 12 jaar in Engeland kan ek nog nie die Engelse humor snaaks vind nie.
Kinders wat kanker kry en doodgaan.
Wat het jou laat besluit om te skryf? Wat was die oomblik wat jou op ’n stoel laat sit en begin het?
Tydens ’n seevakansie in Oos-Londen het ’n storie in my kop begin draai en ek het net besluit: probeer. Tot my verbasing is die kortverhaal wat gebore is, dadelik deur Sarie aanvaar. Dit was die begin!
Hoekom skryf jy juis liefdesverhale?
Want die behoefte om deur ’n maat verstaan en gekoester te word, lê in elkeen van ons, oud of jonk, mooi of lelik, ryk of arm.
Wat is jou gunsteling-onderwerp? Waar kry jy jou stories vandaan?
Elke persoon op straat is ’n moontlike karakter in ’n boek, elke situasie waarvan ek lees of hoor is ’n moontlike insident, elke nuwe plek wat ek besoek is ’n moontlike agtergrond vir ’n storie.
My hoërskoolhoof, mej. FR Malan (hoof van die destydse Hoër Meisieskool Stoffberg in Brakpan) het dit by ons ingeprent dat “’n dogter van Stoffberg” nie moed opgee nie: as ’n mens nie dadelik sukses behaal nie, probeer jy weer. Mens het uithouvermoë nodig as jy wil skryf!
Oggend, middag of aand? Verkieslik vroeg-oggend terwyl ek nog vars voel. Saans is ek gedaan!
Jy het nou al ’n hele paar boeke op jou kerfstok. Raak ’n mens ooit daaraan gewoond dat ’n boek van jou gepubliseer word?
Nee, dit bly nog altyd ’n yslike lekkerte om daardie dankie-ons-kan-jou-boek-gebruik-briefie of e-pos te kry.
Redelik goeie taalgebruik, ’n ryk verbeelding, baie uithouvermoë en hope deursettingsvermoë!
As al ons plannetjies reg uitwerk, sê ek later vanjaar vir my kollegas by die werk koebaai en kan my dan voltyds op skryf toelê.
Posted in: Boek en koek, Boekbespreking, Gesels met skrywers, Held, Heldinne, liefde, Liefdesverhaalskrywer, liefdesverhale, praat saam, Proestukkies, Romance, Romance novels, romans, romanses, romantiese fiksie, Romanza, Skrywers, Stories, Uncategorized | Tagged: Elize Davies, Gesels met skrywers, LAPA romanzas, Lapa Uitgewers, liefdesromanse, liefdesverhale, Romanza, Romanza-skrywer, Romanza-skrywer gesels, Skrywers, Skrywerswenke
Jy is huis vir my – Elsa Winckler